<classify> Chanzo cha picha, Getty ImagesMatumaini ya Arsenal kushinda taji la barani Ulaya yaligonga mwamba usiku wa Alhamisi baada ya kushindwa na Sporting Lisbon - lakini je, mwishowe kushindwa huko kunaweza kuwa baraka?The Gunners walitinga hatua ya 16 bora ya Ligi ya Uropa kwa mikwaju ya penalti - Arsenal ya kwanza kushindana kwenye Uwanja wa Emirates - na kuhitimisha pambano hilo kubwa.Katika dakika 120 ngumu, Arsenal walikubali bao la kusawazisha la umbali wa yadi 46, wakapoteza wachezaji kutokana na majeraha na mwishowe wakatoka mikono mitupu.Mikel Arteta anaamini kuwa jeraha la Takehiro Tomiyasu linaonekana kuwa mbaya sana baada ya nyota huyo wa Arsenal kuondoka Emirates kwa magongo, huku William Saliba pia akitolewa mapema uwanjani kutokana na tatizo la mgongo.Kwa hivyo kushindwa huku, kutaumiza kikosi cha Arteta - ambacho kwa sasa kinaongoza Ligi Kuu kwa pointi tano - au itakuwa baraka yenye matarajio makubwa zaidi, kama ilivyopendekezwa na mlinzi wa zamani Martin Keown?Chanzo cha picha, Getty ImagesArteta alielezea kushindwa kwao kama pigo kubwa kutokana na juhudi zao kukabiliwa na ushindani mkali.Arsenal walikuwa kifua mbele dhidi ya Sporting kupitia kwa Granit Xhaka, lakini ushindi huo ukafutiliwa mbali na Pedro Goncalves kutoka umbali wa yadi 46.Hatimaye, mkwaju wa penati wa Gabriel Martinelli uliokolewa kwenye mikwaju ya penati, na hivyo kuhitimisha msururu wa michezo sita bila kushindwa katika mashindano yote kwa The Gunners.Hatukushinda mechi za kutosha katika nafasi fulani. Hatukudhibiti mpira vya kutosha. Tulitoa mpira nje mara kwa mara hali ambayo ilitengeneza mchezo wa wazi ambao hatukutaka kucheza, Arteta alisema.Lazima tujitathmini kwa nini hatukucheza vizuri. Mechi yetu inayoofuata dhidi ya Crystal Palace ni fainali.Tumekuwa tukiasumbuliwa nachangamoto ya majeraha kwa msimu mzima, lakini tulikabiliana nayo. Hatuwezi kukata tamaa bado tuna kibarua kingine mbele yetu.Ni mechi 11 zimesalia sasa na tuna fainali dhidi ya Crystal Palace. Tunapaswa kurejea kwenye kinyanganyiro hiki kwa kuweka umakini wote hapo na kushinda.Nahodha wa Arsenal Martin Odegaard, ambaye aliingia kama mchezaji wa akiba katika muda wa ziada, alisema hawakucheza vyema, na lengo lao sasa linahamia kwenye ubingwa wa Ligi Kuu pekee.Lazima tukumbuke umekuwa msimu mzuri, Odegaard alisema.Ni pigo kubwa kuondolewa kwenye mashindano haya lakini sasa tunatazamia ligi, hilo ndilo tunaloweza kufanya sasa.Tunashinda na kushindwa pamoja. Tunaposhinda kila mtu ana furaha, tunaposhindwa lazima tujitipatie motisha.Chanzo cha picha, Getty ImagesMshambuliaji wa zamani wa Uingereza Chris Sutton alisema matokeo ya Alhamisi yanaweza kuwa usiku muhimu katika msimu wa Arsenal katika mbio yao ya kuwania ubingwa wa Ligi Kuu ya Uingereza.Arsenal watawaalika Crystal Palace siku ya Jumapili - siku tatu tu baada ya kuondolewa kwenye michuano ya Ligi ya Uropa - na wanaweza kuhisi athari ya ya majeraha ya Saliba na Tomiyasu, ambao walilazimika kutolewa uwanjani katika kipindi cha kwanza.Nadhani mashabiki wengi wa Arsenal wangewataka kutanguliza Ligi Kuu, Sutton aliiambia BT Sport, alipoulizwa kuhusu Arteta kufanya mabadiliko matano kwenye kikosi cha kwanza.Kutakuwa na wasiwasi wa kukosa huduma ya Saliba. Kiasi gani kutokuwepo kwake kutaathiri timu na kadhalika. Kama hawatashinda Jumapili watu watautazama huu kama usiku muhimu.Lakini mlinzi wa zamani wa Arsenal Keown anafikiri inaweza kuwa baraka ya kutolazimika tena kusawazisha mzunguko wa kikosi.Ni masikitiko kwa Arsenal lakini unajiuliza, je hii ni baraka? Inaweza kuaathiri kasi kasi ya kuwania taji la EPL? Sidhani. Kulikuwa na majeruhi kadhaa hivyo hueanda kikosi kilishindwa kutokana na hilo, aliiambia BT Sport.Lakini ilionekana kama kibarua cha ziada. Arsenal hawakuwa katika michuano ya Uropa msimu uliopita. Labda ni heri wametoka.Ushindi wa Ligi ya Premia unakaribia sana na sasa wanaweza kuelekeza juhudi zao zote huko. Arsenal wanajaribu kudhibiti Manchester City lakini tusishangae kuwa wameshindwa na mbinu zote dhidi ya Sporting.Wanataka sana kushinda Ligi ya Premia na ilikuwa ngumu sana kubadilisha mwelekeo wao hadi mashindano mengine.Chanzo cha picha, Getty Images  <topic>: MICHEZO 